Jón Gnarr bullar í gegn um sjálfan sig

Jón Gnarr, hinn algerlega óhæfi borgarstjóri Reykjavíkur, virðist hafa farið mikinn á borgarstjórnarfundi í dag og ásakaði þar m.a. þúsundir foreldra í borginni um að hafa hvorki vit á barnauppeldi eða skólamálum, en þóttist hins vegar sjálfur vera mikill snillingur á þeim sviðum, eins og honum finnst hann vera á flestum öðrum. Ekki eru þó margir sem sammála eru honum um að hann hafi sýnt hæfileika sína í einu eða neinu öðru en uppistandi og grínleik.

Eitt "gullkornið" sem hraut út úr þessum mislukkaða borgarstjóra á fundinum var eftirfarandi, eftir að hafa hellt sér yfir einn borgarfulltrúann með gagnrýni sem var á algjörum misskilningi byggð, samkvæmt fréttinni: "Jón sagðist biðjast velvirðingar hefði hann farið ranglega með. Hann vildi þó segja, að hann væri að minnsta kosti maður til að tala fyrir sig sjálfur og þurfi ekki að tala í gegnum Davíð Oddsson og Agnesi Bragadóttur."

Ómögulegt er að skilja af þessum orðum, hverjir það eru sem tala í gegn um Davíð Oddsson og Agnesi Bragadóttur, því varla eru það þeir borgarfulltrúar sem ræða málin úr ræðustóli borgarstjórnar, svo sneiðinni hefur þá væntanlega verið beint til foreldra leik- og grunnskólabarna borgarinnar, sem þó hafa í eigin persónu haldið tilfinningaþrungnar ræður á opnum borgarafundum og skilað áskorunarlistum með þúsundum nafna í mótmælaskyni við illa grundaðar tillögur hins volaða meirihluta í borgarstjórninni.

Skyldi vera til of mikils mælst, að borgarstjórinn í Reykjavík segi einhvern tíma eitthvað af viti, þegar hann kýs að tjá sig opinberlega, en verði sér og borginni ekki alltaf til skammar og aðhláturs.

Fyrri ummæli:
Mér sýnist á nýjustu fréttum að skrif okkar hér séu að fara fyrir brjóstið á honum...

Það er til of mikils ætlast að borgarstjóri byrji á því núna að segja eitthvað af viti. Maðurinn er kominn yfir fertugt og hefur ekkert sagt af viti hingað til er hægt að búast við því að hann byrji á því núna????????????

||

"Man har aldrig en andra chans att göra ett första intryck" er talsháttur hér í Svíthjód. Ég thekkti ekkert til Jóns Gnarrs, hafdi hvorki séd hann eda heyrt fyrr en í hans fyrsta Kastljósvidtali og thad gekk alveg gjörsamlega fram af mér. Hvernig í veröldinni gátu Reykvíkinga kosid mann í borgarstjóraembaetti sem ekki er frambaerilegur, sem getur ekki komid fyrir sig ordi og veit ekkert um málefni borgarinnar? Ef eitthvert rádningarfyrirtaeki hefdi fengid svona mann í vidtal í opinbert starf vaeri hann algerlega útilokadur möguleiki.

Madurinn minnir mest á Kaspar Hauser ( barnid sem óx upp án samveru eda tengsla vid annad fólk) . Ég vorkenni honum og fer hjá mér í hvert skipti sem hann kemur fram opinberlega. Sér fólk ekki ad keisarinn er nakinn?

||

Áfram, meira og meira!

Ummæli:
Já, hann kemur nákvæmlega eins fram og hann lofaði, jafnvel betur! Hinir eru síljúgandi og því varla treystandi.

Annars er þetta engin ofurviðkvæmni, mér finnst bara orðið svo fáránlegt hversu allir rjúka upp til handa og fóta ef hann opnar munninn.

Má bæta við að mér finnst skólamálaumræðan alveg út í hött. Þetta er ekki rétta leiðin til að mennta börnin. Þar á hvorki að byrja sparnaðinn, né enda.

Verkefni: Hvatning
Merking: Engin hvatning